Rikunarita-ORG/Wikinium huggingface dataset:
# Bandaríkjadalur

| Bandaríkjadalur *United States dollar* |
| --- |
| 1 dals seðill |
| Land |  **Bandaríkin**  Panama  Ekvador  El Salvador  Puerto Rico  Norður-Maríanaeyjar  Bandarísku Jómfrúaeyjar  Bandaríska Samóa  Gvam  Smáeyjar Bandaríkjanna |
| Skiptist í | 100 sent |
| ISO 4217-kóði | USD |
| Skammstöfun | $ / US$ / ¢ |
| Mynt | 1¢, 5¢, 10¢, 25¢ |
| Seðlar | $1, $5, $10, $20, $50, $100 |

**Bandaríkjadalur**, **bandarískur dalur** eða **dollari** er gjaldmiðill Bandaríkjanna. Hann er einnig notaður víða sem varasjóðsmynt, en slík notkun utan Bandaríkjanna leiddi meðal annars til þess að gullfótur Bandaríkjadals var lagður niður 1971 (Bretton Woods-kerfið), þar sem orðnar voru til meiri birgðir af dölum utan Bandaríkjanna, en öllum gullforða þeirra nam. Árið 1995 voru yfir 380 milljarðar dala í umferð, þar af tveir þriðju utan Bandaríkjanna. 2005 var þessi tala komin í 760 milljarða og áætlað að á milli helmingur og tveir þriðju séu í umferð utan Bandaríkjanna.

Algengasta táknið fyrir Bandaríkjadal er „dollaramerkið“ (**$**). ISO 4217-táknið fyrir Bandaríkjadal er **USD**. Alþjóðagjaldeyrissjóðurinn notar einnig táknið **US$** fyrir gjaldmiðilinn.

Mörg lönd nota heitið *dalur* eða *dollar*, en nafnið er dregið af orðinu *dalur* (*Taler* á þýsku). Ekvador, El Salvador og Austur-Tímor, auk yfirráðasvæða Bandaríkjanna, nota Bandaríkjadal sem opinberan gjaldmiðil. Að auki hafa Bermúda, Bahamaeyjar, Panama, Líbería og nokkur önnur lönd bundið sína gjaldmiðla við Bandaríkjadal á genginu 1:1. Gjaldmiðill Barbados er sömuleiðis bundinn við gengið 2:1.

## Tenglar

* Núverandi og sögulegir seðlar í Bandaríkjunum (enska) (þýska)

  *Þessi hagfræðigrein er stubbur. Þú getur hjálpað til með því að bæta við greinina.*
# Québecborg

Québecborg.
**Québecborg** (franska *Ville de Québec* eða einfaldlega *Québec*) er höfuðstaður kanadíska fylkisins Québec og önnur stærsta borg fylkisins á eftir Montreal.

Borgin var stofnuð af Samuel de Champlain 3. júlí 1608 á stað þar sem Jacques Cartier hafði áður reist virki árið 1535 nærri búðum írókesa á bugðu við Lawrencefljót sem rennur úr Vötnunum miklu.

  *Þessi landafræðigrein er stubbur. Þú getur hjálpað til með því að bæta við greinina.*